open-index/open-wikipedia-markdown huggingface dataset:
Ydintietojen hallinta

**Ydintietojen hallinta** (, lyh. MDM) on prosessi, jossa liiketoimintajohto ja tietohallinto työskentelevät yhdessä varmistaakseen tiedon yhdenmukaisuuden, oikeellisuuden, hallinnan, semanttisen oikeellisuuden sekä vastuut. Organisaation hallussa oleva data ja informaatio ovat usein laadultaan heikkoja. Datassa on virheitä, puutteita ja ristiriitaisuuksia ja voi olla käyttökelvottomassa muodossa. Esimerkiksi päivämäärä voidaan tallettaa useilla eri tavoilla.

Koska dataa on paljon ja sitä tuotetaan joka päivä lisää, vaatii sen puhdistaminen suuren määrän työtä. Ydintietojen hallinta lähtee ajatuksesta, että organisaation kaikkien tietojen semanttinen yhteentoimivuus on liian vaikeaa saavuttaa. Siksi se keskittyy määrittelemään semanttisesti tärkeimmän osan tiedoista yksiselitteisesti.  Ne keskittyvät liiketoiminnan kannalta olennaisimpaan ydintietoon ja laatuun. Varsinainen transaktio datamassa jätetään usein vähemmälle huomiolle.  Tarkoituksena on luoda yritykselle tai organisaatiolle luotettava uudelleenkäytettävä tietovarallisuus. Master Data Managementia kutsutaan suomeksi mm. liiketoimintakriittisen perustiedon hallinnaksi.

MDM on yksi merkittävä informaatiostrategian osa-alue. Tyypillisesti yritykset aloittavat MDM:n toteuttamisen joko asiakastiedon (engl. customer data integration, CDI) tai tuotetiedon (engl. product data management, PDM) hallinnasta. Muita merkittäviä alueita ovat mm. toimittajatiedon, henkilötiedon ja paikkatiedon hallinta.

## Lähteet
* LOSHIN, D. (2009): Master Data Management. MA: Morgan Kauffman Publishers.
* BERSON, A. & DUBOV, L. (2007): Master Data Management and Customer Data Integration for a Global Enterprise. McGraw Hill.
* STARCK, J. (2010): Global Product Strategy, Product Lifecycle Management and the Billion Customer Question. Decision Engineering. Springer.

### Viitteet
Pajumäki

**Pajumäki** on yksi Joutsan kunnan kylistä. Sen sijainti on Joutsan pohjoispuolella. Pajumäki on myös alueella sijaitsevan maankohouman nimi. Kylän itäpuolella sijaitsevat Pieni Pajulampi ja Pajulampi eli Keronlampi.

## Lähteet
VATER-assosiaatio

**VATER-assosiaatio** on synnynnäinen epämuodostumaoireyhtymä. Oireyhtymän syytä ei tiedetä. Suurimmalla osalla potilaista ei löydy laajoillakaan genomitutkimuksilla oireistoa selittävää geenilöydöstä.

VATER (tai VACTERL) on alkukirjainlyhenne, jonka kukin kirjain merkitsee elintä tai kudosta, jossa epämuodostuma todetaan. Oireyhtymään voi kuulua vertebraalisia eli nikamamuutoksia, synnynnäinen anusatresia eli peräaukon puuttuminen, trakean eli henkitorven poikkeavuus, esofagusatresia eli ruokatorven kehityshäiriö ja radius-luun tai munuaisen (renaalinen) poikkeavuus.

## Lähteet
RDS-4

**RDS-4** (, *Tatjana*,  myös *8U69/SN69/244N*) oli Neuvostoliiton kehittelemä taktinen ydinase, jonka toimintamekanismi pohjautui imploosioon ja merkittävin fissiomateriaali oli plutonium-239. Pommin koko fissiilinen ainesosa painoi omamassaltaan 11,0 kg (4,2 kg Pu-239 + 6,8 kg U-235; jonka rikastusaste 90 %). Näiden kerrosten välillä oli kaasupatja, muodostaen levitaation *(Levitated Pit)*.

RDS-4 oli aktiivikäytössä vuosina 1954–1965, jolloin sitä käytettiin myös R-5M -ohjusten taistelukärkenä. Ensimmäisessä koeräjäytyksessä pommi pudotettiin 23. elokuuta 1953 Iljushin Il-28 -pommituskoneesta 11 kilometrin korkeudesta Semipalatinskissa. Räjäytyskorkeus oli 600 metriä.

Atomipommin rakenne oli Fat Man -pommia keveämpi sekä aerodynaamisempi. Räjähdelinssien määrä oli vähäisempi kuin Fat Manissa, jossa niitä oli kaikkiaan 96 kappaletta. *Tatjanan* räjähdysvoima oli 28 kilotonnia.

Alun perin atomipommi suunniteltiin pudotettavaksi strategisista Tu-4- ja Tu-16-pommikoneista. Myöhemmin myös keskiraskas taktinen pommikone Iljušin Il-28N soveltui tähän tehtävään. Taktista ydinase *Tatjana*a suunniteltiin myös Lavotškin La 400 Dal -ohjuksen taistelukärjeksi. Projekti keskeytettiin myöhemmin. Niin kutsutussa *Snowball*-ydinkokeessa () Totskissa - nk. "Totskojen ydinräjäytys", syyskuun 14. 1954, marssitettiin venäläisiä joukkoja, arviolta 44&nbsp;000 henkeä, tuoreen ydinsaasteen yli melkoisen pian atomipommin (RDS-2; tosin joissain RDS-4) ydinräjähdyksen jäljiltä.

Yhdysvaltojen sotadoktriinia myötäillen myös nopeat hävittäjäkoneet varusteltiin ydinpommitusten suorittamista varten, alkaen tyypistä MiG-19. Muun muassa MiG-21:stä kehitettiin tähän tarkoitukseen *N-versio*. Kuitenkin hitaampi, mutta suuremman hyötykuorman omaava Suhoi Su-7 oli soveliaampi taktinen pommituskone.

## Lähteet
*Soviet/Russian Nuclear Arsenal 
*http://nuclearweaponarchive.org/Russia/Sovwpnprog.html
*http://www.sonicbomb.com/modules.php?name=Content&pa=showpage&pid=110
*Nuclear Research in the Soviet Union  
*https://isis-online.org/uploads/isis-reports/documents/North_Korea_Talk_April_28_2017_Final.pdf
### Viitteet

## Aiheesta muualla
*https://www.1999.co.jp/eng/10784569
*https://www.scalemates.com/kits/amodel-na72004-rds-4-tatyana--1340751 (muovista pienoismallia, *assembly model kit* markkinoivat verkkosivustot, joissa pommin visuaalinen kuva esitetään)
Suomi talviolympialaisissa 1964

**[[Suomi]]** saavutti **[[Talviolympialaiset 1964|Innsbruckin talviolympialaisista 1964]]** kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Suomi sijoittui neljänneksi.

## Mitalistit
### Kultaa
* Veikko Kankkonen – mäkihyppy, normaalimäki
* Eero Mäntyranta – maastohiihto, miesten 15 km
* Eero Mäntyranta – maastohiihto, miesten 30 km

### Hopeaa
* Veikko Kankkonen – mäkihyppy, suurmäki
* Mirja Lehtonen – maastohiihto, naisten 5 km
* Kaija Mustonen – pikaluistelu, naisten 1&nbsp;500 m
* Väinö Huhtala, Kalevi Laurila, Eero Mäntyranta ja Arto Tiainen – maastohiihto, miesten 4×10 km viesti

### Pronssia
* Kaija Mustonen – pikaluistelu, naisten 1&nbsp;000 m
* Arto Tiainen – maastohiihto, miesten 50 km
* Mirja Lehtonen, Senja Pusula ja Toini Pöysti – maastohiihto, naisten 3×5 km viesti

## Pikaluistelu

### Miehet

### Naiset

## Lähteet
* Finland at the 1964 Innsbruck Winter Games  Olympics at Sports-Reference.com 
*
Suomi talviolympialaisissa 1968

**[[Suomi]]** saavutti **[[Talviolympialaiset 1968|Grenoblen talviolympialaisista 1968]]** viisi mitalia, joista yksi oli kultaa, kaksi hopeaa ja kaksi pronssia. Kisojen mitalitilastossa Suomi sijoittui kymmenenneksi.

## Mitalistit
### Kultaa
* Kaija Mustonen – pikaluistelu, naisten 1&nbsp;500 metriä

### Hopeaa
* Kaija Mustonen – pikaluistelu, naisten 3&nbsp;000 metriä
* Eero Mäntyranta – maastohiihto, miesten 15 kilometriä

### Pronssia
* Eero Mäntyranta – maastohiihto, miesten 30 kilometriä
* Kalevi Laurila, Eero Mäntyranta, Kalevi Oikarainen ja Hannu Taipale – maastohiihto, miesten 4×10 kilometrin viesti

## Pikaluistelu

### Miehet

### Naiset

## Lähteet
* Finland at the 1968 Grenoble Winter Games  Olympics at Sports-Reference.com 
*
Revolver (kappale)

"**Revolver**" on yhdysvaltalaisen popartisti Madonnan toinen singlejulkaisu hänen kolmannelta kokoelma-albumiltaan *[[Celebration]]*. Single julkaistiin 14. joulukuuta 2009. Kappaleen kirjoittivat Madonna, Carlos Battey, Steven Battey, David Guetta, Dwayne Carter, Justin Franks ja Brandon Kitchen. Tuottajina toimivat Madonna, Frank E, David Guetta ja Afrojack. "Revolver" julkaistiin internetissä ennen *Celebration* -albumin julkaisua. Joulukuussa vahvistettiin, että kappale tultaisiin julkaisemaan virallisena albumin singlenä. Kappale julkaistiin 12 tuuman vinyylisinglenä, CD-singlenä ja digitaalisesti. Singlejulkaisut sisälsivät ainoastaan miksauksia kappaleesta. Alkuperäistä versiota ei sisällytetty julkaisuihin.

Kappaleen tyylilaji edustaa dancepopia ja elektronista popia. Sanoituksellisesti kappale kertoo rakkaudesta aseena ja vaarallisena. Kappale vastaanotti vaihtelevia arvioita kriitikoilta. Kappale ylsi muutamille listasijoille Euroopassa. Parhaan listasijoituksensa "Revolver" saavutti Suomessa, jossa kappale nousi sijalle kuusi. Billboard Hot Dance Club Songs -listalla kappale kipusi neljänneksi. "Revolver" on Madonnan viimeinen single Warner Bros. Records -levy-yhtiön alaisuudessa.
Martinkylä

**Martinkylä** on yksi Joutsan kulmakunnista. Se sijaitsee Joutsan pohjoisosassa, vuonna 2008 lakkautetun Leivonmäen kunnan alueella. Leivonmäen kirkonkylä sijaitsee luoteessa noin 8 kilometrin päässä, muita lähikyliä ovat Mieskonmäki idässä ja Vallaspelto etelässä. Lähistöllä on kaksi lampea: Karjolampi sekä Koivulampi. 

## Lähteet
Suomi talviolympialaisissa 1972

**[[Suomi]]** saavutti **[[Talviolympialaiset 1972|Sapporon talviolympialaisista 1972]]** viisi mitalia, joista neljä oli hopeaa ja yksi pronssia. Kisojen mitalitilastossa Suomi sijoittui 15:nneksi. Sapporon talviolympialaisissa Suomi jäi ensimmäistä kertaa olympiahistoriansa aikana ilman kultamitalia.

## Mitalistit
### Hopeaa
* Marjatta Kajosmaa – maastohiihto, naisten 5 km
* Rauno Miettinen – yhdistetty, miesten yksilökilpailu
* Heikki Ikola, Mauri Röppänen, Esko Saira ja Juhani Suutarinen – ampumahiihto, miesten 4×7,5 km viesti
* Marjatta Kajosmaa, Hilkka Riihivuori ja Helena Takalo – maastohiihto, naisten 3×5 km viesti

### Pronssia
* Marjatta Kajosmaa – maastohiihto, naisten 10 km

## Lähteet
* Finland at the 1972 Sapporo Winter Games  Olympics at Sports-Reference.com 

### Viitteet
Genus (matematiikka)

**Genus** on topologiassa pinnan niin sanottujen kahvojen lukumäärä. Genus on siis kokonaisluku, joka kertoo montako erillistä silmukkaa myöten pinnan voi leikata auki niin että se pysyy yhtenäisenä.


File:Sphere_wireframe_10deg_10r.svg|genus 0
File:Torus illustration.png|genus 1
File:Double torus illustration.png|genus 2
File:Triple torus illustration.png|genus 3

## Määritelmä
Seuraavat määritelmät aritmeettiselle ja geometriselle genukselle löytyvät Qing Liun kirjasta "Algebraic Geometry and Arithmetic Curves":

Olkoon X projektiivinen käyrä yli algebrallisesti suljetun kunnan k. Tällöin X:n aritmeettinen genus on määritellään Eulerin karakteristikan avulla

p_a(X) :=1-\chi_k(\mathcal{O}_X),

joka riippuu k:sta. Jos Y on sileä projektiivinen varisto yli k:n, niin Y:n geometrinen genus on

p_g(Y)=\operatorname{dim}_k H^0(y,\omega_{Y/k}), missä \omega on dualisoituva (tai kanoninen) lyhde ja H^0 tarkoittaa \omega_{Y/k}:n nollatta Čechin kohomologiaryhmää.

Yleisesti ei-algebrallisesti suljetussa kunnassa k määritellään korkeampiuloitteisten ja ei-jaottoman variston aritmeettinen genus asettamalla

p_a(X) :=(-1)^{\operatorname{dim }X}(\chi(X,\mathcal{O}_X)-1),

missä \chi on rakennelyhteen Eulerin–Poincarén karakteristika.

Kun X on algebrallinen käyrä, jonka kuntana on kompleksiluvut, ja X:llä ei ole singulaarisia pisteitä, molemmat määritelmät kuvaavat pinnan kahvojen lukumäärää. Sen sijaan yleisessä tapauksessa aritmeettinen genus voi olla myös negatiivinen luku.

## Lähteet
Pyöröpäät

**Pyöröpäät** (Plesiopidae) on luikerokaloihin kuuluva heimo. Heimon lajeja tavataan indopasifiselta merialueelta. Monet pyöröpäälajit ovat suosittuja riutta-akvaariooissa.

## Lajit ja anatomia
Pyöröpäiden heimoon kuuluu 11&ndash;12 sukua ja noin 49 lajia. Aikaisemmin *Notograptus*-suvun lajit luettiin kuuluvaksi omaan heimoonsa nauha-ahvenet (Notograptidae). Kalat ovat ruumiinrakenteeltaan pitkänomaisia ja suuripäisiä. Kooltaan ne kasvavat 3&ndash;30&nbsp;cm:n pituisiksi. Pyöröpäillä on yksi pitkä selkäevä ja pyrstöevä on pyöreäpäinen. Lajien suu ja silmät ovat kookkaat. Pyöröpäiden kylkiviiva-aisti on usein epätäydellinen. Ne ovat värikkäitä kaloja, joiden ruumis on usein pohjaväriltään tumma ja siinä on pilkkuja tai raitoja.

## Levinneisyys ja elintavat
Pyöröpäälajeja tavataan trooppisista vesistä indopasifiselta merialueelta. Ne elävät matalissa vesissä, aina noin 30 metrin syvyyteen asti, koralliriuttojen lähettyvillä ja vuorovesilammikoissa. Monet lajeista ovat hämäräaktiivisia ja viettävät päivät luolissa. Pyöröpäiden ravintoa ovat äyriäiset ja pienet kalat. Kalat kutevat luoliin tai halkeamiin pallomaisen rykelmän ja koiras vartioi kutua. Eräät lajit hautovat munia suussaan. Lajeista erityisesti komeettakala (*Calloplesiops altivelis*) ja tähtikomeettakala (*Calloplesiops argus*) ovat suosittuja merivesiakvaarion kaloja. Muita akvaarioissa pidettäviä lajeja ovat muun muassa keltapyöröpää (*Assessor flavissimus*) ja kobolttipyöröpää (*Assessor macneilli*).

## Lähteet
Irja Virtanen

**Irja Helena Virtanen** (o.s. Ilmovaara, 26. lokakuuta 1921 Helsinki – 9. syyskuuta 2005 Kouvola) oli suomalainen kirjailija.

Virtasen isä toimi Kansallisteatterin valaistusmestarina, mutta 1930-luvulla perhe muutti Muurameen, josta isä osti pienviljelystilan. Irja Virtanen pääsi ylioppilaaksi 1942 ja toimi sitten jatkosodan aikana radistilottana Itä-Karjalassa. Esikoisteoksensa, novellikokoelman *Vaivainen kaikki kokee* Virtanen julkaisi 1955. Seuraavana vuonna hän julkaisi sotavuosien kokemuksiinsa perustuvan romaanin *[[Kenttäharmaita naisia]]*.

Virtanen sai valtion taiteilijaeläkkeen 1981.

## Teoksia
* *Vaivainen kaikki kokee* : novellikokoelma. Tammi 1955
* *Kenttäharmaita naisia* : romaani. Tammi 1956, 2. painos 2006, 4. painos 2009
* *Punaiset kengät* : romaani. Tammi 1957
* *Sylva* : romaani. Tammi 1959
* *Henkilöjuna 422* : romaani. Gummerus 1960
* *Kuollut kuin kuningatar Anna* : jännitysromaani. Gummerus 1971
* *Tässä pisteessä : Keski-Suomen kirjailijain antologia* ; toimituskunta Irja Virtanen, Heikki Jylhä ja Jaakko Seppälä. Keski-Suomen kirjailijat, Jyväskylä 1971
* *Rikas olet ollut elämä* Omakustanne, 1979 
* *Piirtoja hiekassa*, kirj. Irja Virtanen ym., kuvittanut Marjaleena Lindgren. Escritores finlandeses, Tampere 1993 

## Palkinnot
* Jyväskylän kaupungin kirjallisuuspalkinto. 1957
* I palkinto Keski-Suomen läänin taidetoimikunnann pienoisnäytelmäkilpailussa.

## Lähteet
* 
* HS.Fi Muistot : Irja Virtasen muistokirjoitus

### Viitteet
Isidore Mankofsky

**Isidore Mankofsky** (22. syyskuuta 1931 New York – 11. maaliskuuta 2021) oli yhdysvaltalainen elokuvaaja. 

## Filmografia
* 1979: *The Muppet Movie*
* 1980: *[[The Jazz Singer – tie tähtiin]]*
* 1985: *Ewoks: The Battle for Endor*

## Lähteet

## Aiheesta muualla
*
Terttu Kätkä

**Terttu Kätkä** (14. huhtikuuta 1916 Laihia – 27. huhtikuuta 2003 Palm Beach, Yhdysvallat) oli suomalainen kirjailija.

## Teoksia
* *Myllynevan Marjaana* : romaani. Kirjapaja, Helsinki 1951

## Lähteet
*
The Fame Ball Tour

**The Fame Ball Tour** oli yhdysvaltalaisartisti Lady Gagan ensimmäinen konserttikiertue. Kiertue vieraili myös Suomessa elokuussa 2009 Helsingin Kulttuuritalolla. konsertti oli loppuunmyyty ja sai myönteisiä arvosteluja. 

Kiertueella kuultiin The Fame -levyn kappaleita, kuten Poker Face, LoveGame, Brown Eyes ja Paparazzi.

## Lähteet
Isänmaan puolesta (televisiosarja)

**Isänmaan puolesta** (*Homeland*) on yhdysvaltalaisen kaapelitelevisioverkko Showtimen draamasarja, jonka loivat Howard Gordon ja Alex Gansa Gideon Raffin israelilaiseen *Hatufim*-sarjaan pohjautuen. Sarja kertoo kahdeksan vuoden sotavankeuden jälkeen kotiin palaavasta merijalkaväen sotilaasta (Damian Lewis) ja bipolaarisesta CIA-agentista    (Claire Danes), joka uskoo al-Qaidan käännyttäneen sotilaan puolelleen.

Sarjan ensimmäinen kausi alkoi Showtimella 2. lokakuuta 2011. Jo saman kuukauden lopulla Showtime tiedotti tilanneensa sarjasta toisen 12 jakson tuotantokauden. Showtimen mukaan ensimmäisen kauden päätösjaksolla oli viisi miljoonaa katsojaa kaikki viralliset alustat mukaan lukien, mikä teki siitä verkon suosituimman uutuussarjan kauden päätösjakson. Kokonaisuudessaan ensimmäisen kauden jaksoilla oli keskimäärin 4,4 miljoonaa katsojaa.

Toinen kausi alkoi Yhdysvalloissa 30. syyskuuta 2012 ja lokakuussa varmistui, että sarjasta tehdään myös kolmas kausi. Se alkoi Yhdysvalloissa 29. syyskuuta 2013. Kolmannen kauden viimeinen jakso esitettiin 15. joulukuuta 2013. Sarjan neljäs tuotantokausi alkoi Yhdysvalloissa 5. lokakuuta 2014 alkaen ja sen viimeinen jakso esitettiin 21. joulukuuta 2014. Sarjan viides tuotantokausi esitettiin 4. lokakuuta ja 20. joulukuuta 2015 välillä. Showtime tiedotti 9. joulukuuta 2015 tilanneensa sarjasta kuudennen tuotantokauden, joka alkaisi vuoden 2016 aikana. Suomessa sarjaa on esittänyt MTV3 6. tammikuuta 2013 alkaen.

Kahdeksas ja viimeinen tuotantokausi alkoi Yhdysvalloissa 9. helmikuuta 2020 ja sarjan viimeinen jakso esitettiin 26. huhtikuuta 2020.

## Päähenkilöt

Lähde

## Jaksot

## Vastaanotto
*Isänmaan puolesta* on saanut erinomaisia arvioita, ja sen ensimmäisen kauden keskiarvo Metacriticissä on 92. Toisen kauden keskiarvo on 96. Kolmannesta tuotantokaudesta alkaen sarja ei kuitenkaan ole enää saavuttanut samanlaista suosiota kriitikoiden keskuudessa. Kolmannen kauden Metacritic-keskiarvo on 77, neljännen kauden 74 ja viidennen 76.

Claire Danes voitti roolistaan parhaan draamasarjan naispääosan Golden Globe -palkinnon vuosina 2012 ja 2013. Damian Lewis voitti parhaan miespääosan Golden Globen vuonna 2013. Myös itse sarja voitti parhaan draamasarjan Golden Globen vuosina 2012 ja 2013. Lesli Linka Glatter palkittiin Directors Guild of America Award –palkinnolla vuonna 2015 *erinomaisesta ohjaustyöstä draamasarjassa* jaksossa "Askel eteenpäin, kaksi taakse" (*From A to B and Back Again*).

## Lähteet

## Kirjallisuutta
*

## Aiheesta muualla
* ''Isänmaan puolesta'' Showtimen sivustolla 
*
HMS Dauntless (D33)

**HMS Dauntless** (viirinumero D33) on Britannian kuninkaallisen laivaston tyypin 45 ilmatorjuntahävittäjä.

## Valmistus

Alus tilattiin BAe Systems Naval Shipsiltä (vuodesta 2009 BAE Systems Surface Ships) Govanista, missä köli laskettiin 28. elokuuta 2004 telakkanumerolla 1062. Se laskettiin vesille 23. tammikuuta 2007 kumminaan amiraali Sir James Burnell-Nugentin puoliso Lady Mary ja aloitti 14. marraskuuta 2008 koeajojen avomeriosuuden, jonka aikana testattiin konehuone ja tehonsiirto sekä ase- ja viestijärjestelmät.

Alus saapui 2. joulukuuta 2009 kotisatamaansa Portsmouthiin, jossa telakka luovutti sen virallisesti puolustusministeriölle 3. joulukuuta. Alus otettiin palvelukseen 3. kesäkuuta 2010. Puolustusministeriö ilmoitti 1. lokakuuta aluksen laukaisseen ensimmäisen Sea Viper -ohjuksensa Hebridien ampuma-alueella. Se aloitti operatiivisen palveluksensa 16. marraskuuta.

## Palvelus
Toukokuussa 2011 alus osallistui Saxon Warrior -harjoitukseen. Kesäkuussa alus ylitti Atlantin ja vieraili Norfolkissa Virginiassa, jossa se osallistui FRUKUS-harjoitukseen Venäjän, Ranskan ja Yhdysvaltain kanssa. *Dauntlessista* tuli syyskuussa ensimmäinen luokkansa alus, joka vieraili Lontoossa sen kiinnittyessä laituriin Lontoon Cityn lentoasemaa vastapäätä.

Tammikuussa 2011 alus vapautti Falklandeilla palvelleen tyypin 23 fregatin *[[HMS Montrose (F236)|HMS Montrosen]]* aloittaessaan palveluksensa vartioaluksena eteläisellä Atlantilla. Alus oli alkuvuodesta 2014 Plymouthissa operatiivisessa koulutuksessa, minkä jälkeen se siirtyi Skotlantiin Joint Warrior -harjoitukseen.

Alus palasi 8. joulukuuta 2023 partiomatkaltaan Portsmouthiin. Matkan aikana alus purjehti 28&nbsp;000 merimailia ja sen miehistö takavarikoi yli 2&nbsp;000 kilogrammaa kokaiinia. Matkan aikana aluksen miehistö avusti myös Bahamalla pyörremyrskytuhojen korjaamisessa. Marraskuussa 2024 alus osallistui Sky Shark -harjoitukseen.

## Lähteet
Egyptin jalkapallomellakka

**Egyptin jalkapallomellakka** oli 1. helmikuuta 2012 tapahtunut mellakka, joka syttyi Port Saidissa Egyptin valioliigan Al-Masry Clubin ja Al-Ahlin välisen ottelun jälkeen. Mellakoissa kuoli ainakin 74 ihmistä ja useita satoja haavoittui.

## Tapahtumat
Väkivaltaisuudet alkoivat vain muutamia sekunteja Al-Masryn ja Al-Ahlin välisen ottelun päätyttyä. Kotijoukkue Al-Masry oli voittanut ottelun yllättäen 3–1. Silminnäkijöiden mukaan ilmapiiri katsomossa oli ottelun aikana ollut kiihkeä, kun vierasjoukkueen kannattajat olivat nostaneet kotijoukkueen kannattajia halveksineen bannerin. Al-Ahlin ultrat ovat tunnettuja väkivaltaisuudestaan.

Al-Masryn kannattajat ryntäsivät kentälle heti ottelun päätyttyä ja alkoivat kivittää ja pahoinpidellä sekä Al-Ahlin pelaajia että kannattajia. Kentälle ryntäsi tuhansia molempien joukkueiden kannattajia. Fanit heittelivät toisiaan ja pelaajia kohti kiviä, ilotulitteita ja pulloja. Pelaajat vietiin pukuhuoneisiin turvaan, ja myöhemmin illalla Egyptin armeijan helikopterit evakuoivat vierasjoukkueen pelaajat ja faneja katsomolta.

Väkivaltaisuuksissa kuoli ainakin 74 ihmistä, joista suurin osa tallautui kuoliaaksi. Egyptin valtiollinen televisio arvioi loukkaantuneiden määräksi noin tuhat, mutta sisäministeriön mukaan loukkaantuneita oli noin 250. Samaan aikaan Kairon kansainvälisellä stadionilla pelattu Zamalek SCin ja Ismailyn välinen ottelu keskeytettiin, kun tiedot mellakasta päätyivät sinne. Keskeyttämisestä raivostuneet Zamalekin kannattajat sytyttivät osia stadionista tuleen. Palot saatiin kuitenkin sammutettua nopeasti.

## Reaktiot
Asevoimien korkeinta neuvostoa johtava Muhammad Hussein Tantawi antoi tapauksen jälkeen harvinaisen televisiohaastattelun, jossa vakuutti, että mellakan takana olevat ihmiset jäljitetään. Muslimiveljeskunta syytti väkivaltaisuuksista Hosni Mubarakin kannattajia ja painotti, ettei tapahtumassa ollut enää kysymys jalkapallosta, vaan taustalla olivat puhtaasti poliittiset syyt. Armeija julisti samalla maahan kolmen päivän suruajan.

Fifan pääjohtaja Sepp Blatter antoi lausunnon kutsuen tapahtunutta jalkapallon ”mustaksi päiväksi”. Egyptin jalkapalloliitto ilmoitti peruuttuvansa kaikki pelit toistaiseksi, ja Al-Ahli ilmoitti pitävänsä kolmen päivän suruajan ja keskeyttävänsä siksi aikaa kaiken urheilutoimintansa.

Tammikuussa 2013 oikeusistuin langetti mellakkaan liittyen 21 kuolemantuomiota kotijoukkue al-Masryn kannattajille. Tuomio synnytti uusia väkivaltaisuuksia, joissa kuoli ainakin 30 ihmistä ja loukkaantui 300. Välituomioistuimen uudelleenkäsittelyssä vuonna 2015 kuolemantuomioiden määrä laski 11:een. Lisäksi langetettiin 40 vankeustuomiota, joista pisimmät olivat 15 vuoden mittaisia.

## Ottelu

## Lähteet
HMS Diamond (D34)

**HMS Diamond** (viirinumero D34) on Britannian kuninkaallisen laivaston tyypin 45 ilmatorjuntahävittäjä.

## Valmistus

Alus tilattiin BAe Systems Naval Shipsin telakalta (vuodesta 2009 BAE Systems Surface Ships) Govanista, missä köli laskettiin 25. helmikuuta 2005 telakkanumerolla 1063. Alus laskettiin vesille 27. marraskuuta 2007 kumminaan Lady Johns ja päätti valmistajan koeajot heinäkuussa 2010. Alus otettiin palvelukseen 6. toukokuuta 2011.

## Palvelus
Syksyllä 2023 alus vieraili Turussa.

## Lähteet
Elämäjärvi

**Elämäjärvi** on Pihtiputaan kunnan kylä. Elämäjärvi sijaitsee valtatie 4:n varrella Pihtiputaan pohjoisosassa 15 kilometrin päässä kuntakeskuksesta. Kylä sijaitsee Elämäjärven rannalla. Tunnettuja Elämäjärveltä lähtöisin olevia ovat kuvanveistäjä Esko Kananen, kansanedustaja Siina Urpilainen ja laulaja Pete Parkkonen. Myös kansanedustaja Jalmari Kovanen asui pitkään Elämäjärvellä.

## Väestö
Elämäjärvellä on nykyisin hieman yli 300 asukasta. Kylän asukastiheys on noin viisi asukasta neliökilometriä kohden. Elämäjärvellä on noin 130 taloutta, joissa asuu keskimäärin 2,6 henkilöä kussakin. Asuntoja kylässä on yhteensä 144.

## Lähteet

## Aiheesta muualla
*  Elämäjärven kotisivut
### Kirjallisuutta
* Siidorow, Tuija (toim.): *Elämäjärvi : kolmesataa savua.* Elämäjärven Kyläseura, 2014. .
Tsernomorinhevonen

**Tsernomorinhevonen** (myös **chernomor**) on sukupuuttoon kuollut Pohjois-Kaukasukselta Venäjältä kotoisin ollut lämminverinen hevosrotu. Rotu muistutti doninhevosta ja sitä käytettiin kasakkaratsuna. Sukupuuttoon kuolemisesta ei tiedetä tarkalleen, mutta on teorioita että tsernomorinhevosen elinalueet olisivat kadonneet.

## Lähteet
*
Tenczynek

**Tenczynek** on kylä Krzeszowicen kunnassa Vähä-Puolan voivodikunnassa Puolassa. Se sijaitsee noin 25 kilometriä Krakovasta länteen. Vuoden 2011 väestönlaskennan mukaan kylässä oli 3&nbsp;613 asukasta.

## Lähteet

## Aiheesta muualla
Kampin kappeli

[
{
  "type": "ExternalData",
  "service": "geoshape",
  "ids": "Q322921",
  "properties": {"fill": "#ff0000", "stroke": "#ff0000", "stroke-width": 2}
} 
]


**Kampin kappeli** on Helsingin Kampissa Narinkkatorin laidalla sijaitseva kappeli. Se paljastettiin hupun alta 1. helmikuuta 2012. Silloinen Helsingin piispa Irja Askola vihki kappelin käyttöön saman vuoden kesäkuussa järjestetyn suvivirsitapahtuman yhteydessä. Kappeli kuului Helsingin designpääkaupunkivuoden hankkeisiin, ja sen suunnitteli arkkitehti Mikko Summanen Arkkitehtitoimisto K2S:stä.

## Historia
Kampin kappelin rakentaminen maksoi noin kahdeksan miljoonaa euroa. Se suunniteltiin matalan kynnyksen kohtaamispaikaksi keskelle vilkasta keskustaa. Rakennus koostuu pääosin pelkistetystä hiljentymistilasta. Hiljentymistilassa ei ole uskonnollisia symboleja. Akustiikkasuunnittelussa pyrittiin siihen, ettei hiljentymistilaan kantaudu ääniä rakennuksen ulkopuolelta. Rakenteeltaan se on puinen, julkisivu koostuu kuullotetusta kuusirimasta. Sisätilat on verhoiltu tervalepällä ja ovet ovat saarnia. 

Kappelista tuli nopeasti nähtävyys ja kahden ensimmäisen vuoden aikana siellä kävi 500&nbsp;000 vierailijaa. Kappeli voitti The Chicago Athenaeum: International Architecture Awards For The Best New Global Design -palkinnon vuonna 2010. Se sai myös vuonna 2013 Helsingin kaupungin myöntämän Rakentamisen ruusun kunniamaininnan. 

Vuonna 2021 Kampin kappelin julkisivu jouduttiin hiomaan ja vahaamaan. Kappeli suljettiin remontin vuoksi yleisöltä 29. maaliskuuta 2021 ja avattiin uudelleen yleisölle 1. syyskuuta 2021. Kappelille suunniteltiin aiemmin myös laajennusosaa, joka kuitenkin kariutui vuonna 2021 kustannussyistä. Laajennushankkeen taustalla oli tarve tarjota paremmat tilat kappelissa annetulle keskusteluavulle. Laajennusta varten ehdittiin jo tehdä päätös asemakaavan muuttamisesta.

## Käyttö
Kappeli tarkoitettiin hiljentymispaikaksi kaikille elämänkatsomuksesta tai uskonnosta riippumatta. Kappelissa pidetään hartaustilaisuuksia, mutta sitä ei ole mahdollista varata esimerkiksi häitä tai kastetilaisuuksia varten. Kappelissa on järjestetty konsertteja, mutta konserttikäyttöä on rajoittanut sen pieni koko.  

Kampin kappeli tarjosi aiemmin maksutonta keskusteluapua, jota tarjosi viiden palkatun työntekijän lisäksi vapaaehtoiset. Lisäksi arkisin kappelissa toimi Helsingin kaupungin sosiaaliohjaaja. Osana laajempia säästötoimenpiteitä Helsingin seurakuntayhtymä irtisanoi kappelin työntekijät vuonna 2022, mikä päätti kappelissa annetun keskusteluavun. 

Kappeli oli kesään 2023 asti suljettuna, jolloin se avattiin. Kesäkaudeksi kappeliin asetettiin viiden euron pääsymaksu, mikä vähensi kävijämääriä. Kappelin tulevaisuus on epäselvä ja jopa sen luovuttaminen muuhun käyttöön tai purkaminen on nostettu esille. 

## Lähteet

## Aiheesta muualla

*Kampin kappeli Helsingin seurakuntayhtymän sivulla
*Kampin kappeli Helsingin kaupungin sivulla
Irma Airisto

**Irma Kaarina Airisto**, o.s. *Isola* (14. joulukuuta 1920 Hausjärvi – 31. maaliskuuta 1990 Riihimäki) oli suomalainen kuvaamataidon opettaja, runoilija ja näytelmäkirjailija.
__NOTOC__
## Elämäkerta
Irma Airiston vanhemmat olivat Toini ja Mauno Isola. Mauno Isola tunnetaan joululaulun ”Me käymme joulun viettohon...” sanoittajana. 

Irma Airisto pääsi ylioppilaaksi 1939 Riihimäen yhteislyseosta ja valmistui kuvaamataidon opettajaksi 1945. Hän toimi Riihimäen lyseon kuvaamataidon opettajana 1957–1984.

Airisto kirjoitti useita kymmeniä näytelmiä ja perusti myös Riihimäen lyseoon näytelmäkerhon sekä Riihimäen kansalaisopiston yhteyteen Ermina-näyttämön.

## Näytelmiä
* *Teinien näytelmiä*. Tekijän kuvittama. WSOY 1964
* *Viimeinen hevosmies*. 1973
* *Kuunvaloa ja muita näytelmiä kouluille ja kerhoille*. Piirroskuvitus kirjoittajan. WSOY 1975
* *Kapsäkki*. 1976
* *En etsi valtaa loistoa*. 1979 
* *Joulunpunaista*. 1980
* *Kamala tapaus Pohjolassa*. 1986 
* *Lumihiutaleita*. 1988 
* *Lyöppijuusto ja kurjenkello*. 1988 

## Muita teoksia
* *Nuori runo: Runovalikoima.* 1945
* *Riihimäen taideyhdistys 20 vuotta: 1956–1976*. Riihimäki 1976
* *Runoja Riihimäelle*. Riihimäen kulttuurilautakunta, Riihimäki 1989

## Lähteet
* *Suomen kirjailijat*.
* 

### Viitteet

## Aiheesta muualla
*
Big Daddy

**Big Daddy** on vuonna 1999 julkaistu komediaelokuva. Elokuvan pääosia esittävät Adam Sandler, Joey Lauren Adams, Jon Stewart, Rob Schneider, Dylan Sprouse, Cole Sprouse, Leslie Mann ja Steve Buscemi. Elokuvan on ohjannut Dennis Dugan. Elokuva menestyi taloudellisesti maailmanlaajuisesti kritiikistä huolimatta ja voitti Razzie-palkinnon huonoimmasta miespääosasta.

## Näyttelijät

## Lähteet

## Aiheesta muualla

*
Euroopan lämpöaalto 2003

**Euroopan lämpöaalto 2003** oli voimakas lämpöaalto, joka koetteli vuonna 2003 useita Euroopan maita kesäkuusta elokuuhun ulottuneella ajanjaksolla. Lämpöaalto oli voimakkain Euroopassa koettu aalto vuoden 1540 jälkeen. Yli 70&nbsp;000 ihmistä kuoli lämpöaallossa, ja sen suurimmat tuhot olivat Ranskassa, jossa se vaati 14&nbsp;802 ihmisen hengen ja tuhosi laajoja viljelyssatoja.

## Vaikutukset
Lämpöaalto tuhosi myös monissa muissa maissa paljon viljasatoa, esimerkiksi Moldovassa se tuhosi 80 % sadosta ja Italiassa 13 % kokonaissadosta. Lämpöaalto aiheutti myös laajaa kuivuutta, joka sai monien jokien vedenkorkeuden laskemaan ja Välimeren veden lämpötilan nousemaan. Korkeiden lämpötilojen myötä myös keskilämpötilat olivat keskimääräistä korkeampia esimerkiksi Irlannissa, jossa elokuun keskilämpötila poikkesi kaksi astetta keskiarvosta. Sveitsissä lämpöaalto sulatti Alpeilla laajoja alueita jäätiköistä, mistä seurasi tuhotulvia.

Lämpöaallon vaikutuksesta viinirypälesato oli normaalia parempi etenkin Ranskassa ja Unkarissa. Unkarilaiset viininviljelijät voittivatkin kansainvälisessä viinikilpailussa yhteensä yhdeksän kultamitalia ja yhdeksän hopeamitalia.

## Ennätykset
Lämpöaallon myötä mitattiin myös paljon uusia lämpöennätyksiä. Kyproksella mitattiin koko lämpöaallon korkeimmaksi lämpölukemaksi 52,1 astetta, joka rikkoi vuonna 1995 mitatun 49,2 asteen ennätyksen. Se oli myös korkein lämpöaallon aikana mitattu lukema. Saksassa mitattiin korkeimmaksi lukemaksi 40,4 astetta. Sveitsin uudeksi lämpötilaennätykseksi mitattiin 41,5 astetta Gronossa Graubündenissa.

## Katso myös

## Lähteet
Luettelo suurimmista kasvisuvuista

**Luettelo suurimmista kasvisuvuista**: Luettelossa on putkilokasveihin (*Tracheophyta*) kuuluvien kasvien lajimäärältään suurimmat suvut, joissa on vähintään 500 lajia. Kolmea sanikkaisten sukua lukuun ottamatta kaikki suurimmat suvut kuuluvat siemenkasvien ja koppisiemenisten (*Angiospermae*) kladeihin. Lajiluvussa saattaa esiintyä vaihtelua lähteestä riippuen. Eräisiin sukuihin, kuten ukonkeltanoihin, voikukkiin, leinikkeihin ja poimulehtiin, kuuluu myös tulkinnanvaraisia pikkulajeja.

## Kukkakasvit

## Sanikkaiset

## Lähteet
* David G. Frodin 2004: History and concepts of big plant genera. Taxon 53:3 753–776.  

### Viitteet
Poitevin

**Poitevin** viittaa muutamaan Poitou-Charentesissa jalostettuun eläinlajiin.

* Poitevin eli poitounajokoira
* Poitounhevonen

## Lähteet
Titanic (vuoden 1943 elokuva)

**Titanic** on vuonna 1943 ilmestynyt saksalainen sota-aikainen propagandaelokuva, jonka ovat ohjanneet Werner Klingler ja Herbert Selpin. Pääosia esittävät Sybille Schmitz ja Hans Nielsen. Elokuvan tarkoitus oli käyttää *[[RMS Titanic]]in* uppoamista hyväkseen saattaakseen brittiläiset ja amerikkalaiset kapitalistit huonoon valoon ja kunnioittaa laivalla olleita saksalaisia sankareina.

Gestapo pidätti elokuvan toisen ohjaajan Selpinin hänen laivan henkilökuntaan kohdistuvien lausuntojensa takia. Hänet löydettiin myöhemmin kuolleensa sellistään ja Gestapon mukaan Selpinin kuolinsyy oli itsemurha.

Elokuva kuvattiin Itämerellä *[[Cap Arcona]]* -laivalla. 

Elokuva sai ensi-iltansa saksalaisten miehittämässä Pariisissa, mutta propagandaministeri Joseph Goebbels kielsi elokuvan pian sen ensi-illan jälkeen, sillä hänestä elokuvassa esiintyvä matkustajien paniikki muistutti liiaksi saksalaiskatsojia heidän pelostaan liittoutuneiden pommituksia kohtaan. Osaa elokuvan kohtauksista hyödynnettiin vuonna 1958 valmistuneessa elokuvassa *[[Titanicin kohtalonyö (elokuva)|Titanicin kohtalonyö]]*.

*Titanic* löydettiin uudestaan vuonna 1949, mutta se joutui lännessä useimmissa maissa esityskieltoon. Elokuvaa esitettiin joitain kertoja Saksan televisiossa, mutta vasta 1992 se julkaistiin leikeltynä huonolaatuisena VHS-kopiona. Videokopiosta oli poistettu suurin osa kohtauksista, jotka sisälsivät natsipropagandaa. Vuonna 2005 *Titanic* julkaistiin entisöitynä *special edition* -DVD:nä.

## Näyttelijät

## Lähteet
Vopli Vidopljasova

**Vopli Vidopljasova** (lyhenne **VV**, , **ВВ**) on ukrainalainen, vuonna 1986 perustettu rockyhtye, jonka musiikissa on vaikutteita muun muassa kansanmusiikista, patrioottisista lauluista ja punkrockista. 

Kiovan polyteknisen instituutin opiskelijat Oleh Skrypka, Oleksandr Pipa ja Juri Zdorenko perustivat Vopli Vidopljasovan toukokuussa 1986 viikko Tšernobylin ydinvoimalaonnettomuuden jälkeen yhteiskuntaa kritisoivaksi yhtyeeksi. Yhtye on konsertoinut myös ulkomailla, muun muassa Ranskassa.  

Yhtyeen rumpali Serhi Sah’no on syntyjään Tšernobylista.

## Albumit ja singlet
* *Abo abo* (1991)
* *Zakustyka* (1993)
* *Krajina Mri* (1994)
* *Muzika* (single, 1996)
* *Muzika* (1997)
* *Ljubov* (single, 1998)
* *H’vyli Amura* (2000)
* *Den NaroDJennja* (2001)
* *Mamai* (single, 2001)
* *Faino* (2002)
* *Buly Denky* (2006)
* *Lado* (single, 2008)
* *Himn-Slaven Ukrajiny* (2008)
* *Buly denky* (LP-versio, 2008)
* *Оfficial mp3-collection: The best* (2009)
* *Lado (maxi single)* (2009)
* *Tšio Tšio San* (single, 2009)
* *Vidpustka* (single, 2010)
* *Samata* (2011)
* *Official mp3-collection* (2011)

## Lähteet

## Aiheesta muualla
*Yhtyeen virallinen sivusto
Hapsikat

**Hapsikat** (*Ruppia*) on vesikasvisuku Alismatales-lahkossa. Se kuuluu ainoana sukuna **hapsikkakasvien** (Ruppiaceae) heimoon. Aiemmin hapsikat on sijoitettu toisinaan vitakasveihin (Potamogetonaceae). Suku on nimetty saksalaisen Heinrich Bernard Ruppin (1688–1719) mukaan.

Hapsikoita on enintään kymmenen lajia, joita kasvaa kosmopoliittisesti merissä kaikkien mantereiden rannikoilla. Eurooppaa lukuun ottamatta hapsikoita tavataan myös makeissa vesissä. Suomessa hapsikoita kasvaa harvinaisina Itämeren rannikoilla murtovedessä Virolahdelta Keski-Pohjanmaalle.

## Morfologisia ja anatomisia tuntomerkkejä
Hapsikat kasvavat usein murtovedessä tai makeassa vedessä uposkasveina. Niiden juuret ovat haarautumattomia ja varret nivelikkäitä; nivelvälit (internodit) ovat hyvin kehittyneet. Lehdet ovat kahteen riviin järjestyneitä, sahaisia, yksisuonisia, tupessa ei ole kielekettä, sen sijaan on korvakemainen muodostuma. Kukinto on tähkämäinen ja siinä on kaksineuvoisia kukkia. Siitepölyhiukkaset ovat pitkänomaisen kaarimaisia ja niissä on kolme ituaukkoa. Varrellisia ja erillisiä emilehtiä on 2–16, tavallisesti neljä. Ne ovat vartalottomia, ja luotti on enemmän tai vähemmän kilpimäinen. Siemenaiheiden siitereikä eli mikropyle on molempien kalvojen eli integumenttien muodostama (bistomaalinen), ja laitasolukko on noin seitsemän solukerroksen paksuinen. Hedelmä on kannellinen pikku luumarja. Siemenkuori (testa) on kaksikerroksinen; ulomman kerroksen solut ovat kookkaita ja niiden soluseinissä on haaraisia ulokkeita. Siemenessä on endospermi eli siemenvalkuainen (ns. helobiaalista tyyppiä), ja sirkkajuuri on lateraalinen. Hapsikoiden kromosomiluku on n = 8–12, 15.

## Hapsikoiden taksonomiaa
Hapsikat ovat läheisiä sukulaisia heimolle Cymodoceaceae, johon ne voitaisiin yhdistää. Heimot muodostavat yhteisen kladin eli kehityslinjan, jota määrittävät lehtien sahalaitaisuus, kukan vastakohtaisuus, mikä on syntynyt kukkaosien surkastumisen myötä, ja hetiön kaksilukuisuus.

Vesilinnut syövät hapsikoiden hedelmiä, joten kaukolevintä on lajeilla hyvin todennäköistä ja lajit risteytynevät helposti. Siksi on vaikeaa päästä selville lajien todellisesta määrästä. Suomessa esiintyy kaksi hapsikkalajia: merihapsikka ja kiertohapsikka. Ne ovat hentoja uposkasveja, joilla on pitkät rihmamaiset lehdet.

### Lajeja
* *[[Ruppia didyma]]*
* *[[Ruppia drepanensis]]*
* *[[Ruppia filifolia]]*
* merihapsikka (*Ruppia maritima*)
* *[[Ruppia megacarpa]]*
* *[[Ruppia polycarpa]]*
* kiertohapsikka (*Ruppia spiralis*, syn. *R. cirrhosa*)
* *[[Ruppia tuberosa]]* 

## Lähteet

## Aiheesta muualla
* Suomen Lajitietokeskus: Hapsikat – ''Ruppia''
Masterpiece

**Masterpiece** tai **Masterpieces** voi viitata:

## Musiikki
### Albumit
* ''Masterpiece'', yhtyeen The Temptations albumi vuodelta 1973
* ''Masterpiece'', yhtyeen The Isley Brothers albumi vuodelta 1985
* *Masterpiece*, Pierangelo Bertolin kokoelma-albumi vuodelta 2000
* ''Masterpiece'', duon Rakim y Ken-Y albumi vuodelta 2006
* ''Masterpiece'', Nathanin albumi vuodelta 2006
* ''Masterpiece'', Just-Icen albumi vuodelta 1990
* *[[Masterpiece (EP)|Masterpiece]]*, MiSaMon albumi vuodelta 2023
* *[[Masterpieces (Bob Dylanin albumi)|Masterpieces]]*, Bob Dylanin albumi vuodelta 1978
* ''Masterpieces'', HammerFallin albumi vuodelta 2008
* *[[Masterpiece (Misamon EP)|Masterpiece]]* Misamon EP-levy vuodelta 2023

### Kappaleet
* "Masterpiece", yhtyeen The Temptations kappale vuodelta 1973
* "Masterpiece", yhtyeen Atlantic Starr kappale vuodelta 1992
* "Masterpiece", Golden Globe -palkinnon voittanut kappale Madonnalta
* "Masterpiece", Mami Kawadan kappale vuodelta 2009
* "Masterpiece", Basshunterin kappale 2018

## Muut
* ''Masterpiece'', Elise Broachin ja Kelly Murphyn palkittu romaani vuodelta 2008
* Masterpiece, lautapeli
* Chris Mordetzky, yhdysvaltalainen ammattipainija lempinimeltään "The Masterpiece"
* ''Masterpiece'', televisiosarja PBS:lla
Miguel Poveda

**Miguel Ángel Poveda León** (s. 13. helmikuuta 1973 Barcelona, Espanja) on flamencolaulun merkittävimpiä nykyedustajia.

Poveda ei ole sen paremmin kotoisin Andaluciasta kuin mustalainenkaan, mitkä perinteisesti ovat flamencolaulan ominaisuuksia. Hän on perehtynyt oikeaoppiseen lauluun, etenkin Jerez de la Frontera liitettyihin tyyleihin. Hänen ensimmäinen levynsä on *Viento del Este* vuodelta 1995. Toinen levy *Suena Flamenca* ilmestyi 1997, ja se noudatti uskollisesti flamencon perinnettä soleares-, buleria-, tango- and alegria-lauluineen. Levyllä on myös kunnianosoitus legendaariselle Manolo Caracolille.

Kolmas levy on nimeltään *Zaguan*. Levy *Poemas de Exilo. Rafael Alberti* vuodelta 2004 on konserttiäänitys ja sisältää Rafael Albertin runoja eikä siis ole flamencoa. Flamencoa ei sisällä myöskään seuraava levy *Desglaç*, vaan siinä on katalonialaisia lauluja.  Flamencoon hän palasi levyllä *Tierra de Calma* vuodelta 2006.

## Lähteet

## Aiheesta muualla
M/S Finlandia

**M/S Finlandia** on suomalaisen Eckerö Linen matkustaja-autolautta, jonka varustamo osti vuonna 2012 italialaiselta Moby SpA:lta korvatakseen sillä Helsinki–Tallinna-reitillä liikennöivän M/S *Nordlandian* (nyk. M/S ''Almariya''). *Finlandian* alkuperäinen nimi oli M/S *Moby Freedom*. Virolaisella Tallinkilla oli käytössään M/S *Finlandian* sisaralus M/S *Superstar* (nyk. M/S ''Pascal Lota'') Helsinki–Tallinna-reitillä vuosina 2008–2017. 

*Finlandian* pituus on 175 metriä, leveys 27,6 metriä ja syväys seitsemän metriä. Vetoisuus on 36&nbsp;093 tonnia. Neljä Wärtsilän dieselmoottoria tuottaa 50&nbsp;400 kilowatin yhteistehon, jolla saavutetaan 27 solmun huippunopeus. Alus on rakennettu vuonna 2001 Etelä-Koreassa, ja se peruskorjattiin vuoden 2012 aikana Ruotsissa Landskronan telakalla.

Alus tuli Eckerö Linen liikenteeseen, kun ensimmäinen matka omistajanvaihdoksen jälkeen tehtiin 31. joulukuuta 2012. Lähtöjä on päivittäin kolme sekä Helsingistä että Tallinnasta. Matka-aika on 2,5 tuntia suuntaansa, joten matka-aika lyheni parhaimmillaan yli tunnin verrattuna edeltäneeseen M/S *Nordlandiaan*.

*Finlandian* tultua käyttöön Eckerö Line otti käyttöön uuden yritysilmeensä.

Laiva oli pitkään ainoa matkustaja-autolautta, joka liikennöi Helsinki–Tallinna-välillä Suomen lipun alla, kunnes Viking Line liputti M/S ''Viking XPRS'':n Suomen lipun alle vuonna 2023.

Alus telakoitiin tammikuussa 2019, jolloin laivaan tehtiin uusi sisäänkäynti ja samalla alus sai maasähkövalmiuden.

## Laivan palvelut
Laivalla on kuusi ravintolaa, kaksi myymälää, kokoustiloja sekä uusi Extra-matkustusluokka, jossa lipun hintaan sisältyy juomat, ateria, päivän lehdet sekä langaton internetyhteys. Laivan keulaosassa on kaksikerroksinen baari, jossa sijaitsee myös esiintymislava. 

## Kansikuvaus

* Kansi 9: aurinkokansi, Bar Laituri, komentosilta.
* Kansi 8: Cafeteria Satama, Buffet Eckerö, Bar Naissaar, Popup Shop, Pub Telakka, Pub Jätkäsaari, Bar Paja, Bar Nosturi (yläkerta), leikkihuone
* Kansi 7: hyttejä, Bar Nosturi (alakerta)
* Kansi 6: hyttejä, laivaan- ja maihinnousu, neuvonta, konferenssi- ja loungetilat, Eckerö Market & Parfymeria
* Kansi 5: autokansi
* Kansi 4: autokansi
* Kansi 3: autokansi
* Kansi 2: konehuoneet ja muita teknisiä tiloja

## Kuvia

Finlandia - 20220701 - 15.jpg|Laivan 8. kannen käytävä.
Bar Nosturi, Finlandia, Big Tume. 20231215 - 06.jpg|Bar Nosturi esiintymislavoineen ja suurine ikkunoineen sijaitsee laivan keulaosassa.
Finlandia 20220701 01.jpg|Buffet Eckerö.
Finlandia - 20220701 - 12 - Market & Parfymeria.jpg|Laivan myymälän sisäänkäynti.
MS Finlandia cabin corridor.jpg|Laivan hyttikäytävä.
Moby freedom bastia.jpg|Laiva Moby SpA:n värityksessä vuonna 2008.


## Lähteet

## Aiheesta muualla
Patrick Herrmann

**Patrick Herrmann** (s. 12. helmikuuta 1991 Saarbrücken, Saarlandin osavaltio, Saksa) on saksalainen jalkapalloilija, pelipaikaltaan keskikenttäpelaaja. Hän pelasi koko Bundesliiga-uransa vuosina 2010–2024 Borussia Mönchengladbachissa.

## Seurajoukkueura
Herrmann pelasi Mönchengladbachin kakkosjoukkueessa 14 Regionalligan ottelua vuosina 2009–2011. Ensimmäisen bundesliigaottelunsa hän pelasi Bochumia vastaan tammikuussa 2010. Avauskokoonpanossa hän oli ensimmäisen kerran Kölniä vastaan maaliskuussa 2010. Ensimmäisen maalinsa hän teki Hannoveria vastaan vappupäivänä 2010.

Herrmann on pelannut Mönchengladbachissa kauden 2019–2020 loppuun mennessä 299 bundesliigaottelua, joissa hän on tehnyt 46 maalia ja antanut 51 maalisyöttöä. Mestarien liigassa hän on pelannut kahdeksan lohkovaiheen ja kolme karsintakierroksen ottelua. Eurooppa-liigan 25 ottelussa hän on sekä tehnyt että syöttänyt viisi maalia.

## Maajoukkueura
Herrmann kuului Saksan joukkueeseen, joka saavutti pronssia alle 17-vuotiaiden MM-kilpailuissa 2007. Hän ei kuitenkaan päässyt pelaamaan turnauksessa. Alle 21-vuotiaiden EM-kilpailuissa 2013 hän pelasi kolme ottelua, joissa teki yhden maalin. Saksan jalkapallomaajoukkueeseen hänet valittiin ensimmäisen kerran MM-karsintaotteluun Kazakstania vastaan maaliskuussa 2013. Hän ei kuitenkaan päässyt ottelussa kentälle. Ainoat maaottelunsa hän on toistaiseksi pelannut kesäkuussa 2015 ystävyysottelussa Yhdysvaltoja ja EM-karsintaottelussa Gibraltaria vastaan.

## Lähteet
Carnage

**Carnage** voi viitata:

;Elokuva
* ''Carnage'', Roman Polanskin ohjaama elokuva vuodelta 2011
* Sean Carnage, elokuvaohjaaja ja -tuottaja

;Musiikki
* Carnage, ruotsalainen metalliyhtye
* *[[Carnival of Carnage]]*, yhtyeen Insane Clown Posse debyyttialbumi vuodelta 1992
* ''Carnage'', yhtyeen Lair of the Minotaur albumi vuodelta 2004

;Muuta
* Carnage, kuvitteellinen hahmo Marvel-sarjakuvakustantamon sarjakuvissa
* Carnage Records, puolalainen levy-yhtiö
Újpest

**Újpest** () on entinen kaupunki ja nykyinen Budapestin kaupunginosa Unkarissa. Újpestin kaupunginosa muodostaa suurimman osan Budapestin IV osa-alueesta, joka tunnetaan myös Újpestin nimellä. Újpestin kaupunginosassa oli 74&nbsp;000 ja koko IV osa-alueella 103&nbsp;400 asukasta vuonna 2009. Alueen rajoina ovat lännessä Tonava ja idässä Váciin kulkeva rautatie.

Kreivi István Károlyi perusti Újpestin kylän vuonna 1840 silloisen kaupunginrajan pohjoispuolelle. Vuonna 1870 siellä asui jo 10&nbsp;000 ihmistä, ja se oli merkittävä teollisuuskeskus ja Unkarin suurin kylä. Újpestistä tuli kaupunki vuonna 1907, ja se liitettiin Budapestiin 1950. Újpest oli aikaisemmin tunnettu nahka-, puu-, tekstiili- ja kemianteollisuudesta, ja nykyäänkin siellä toimii useita merkittäviä yrityksiä, kuten Tungsram ja Chinoin. 

Újpestille on tyypillistä vastakohtaisuus vanhojen, kapeiden katujen varrelle rakennettujen yksikerroksisten talojen ja korkeiden kerrostaloalueiden välillä. Siellä on paljon 10-kerroksisia tai sitä korkeampia betonielementtitaloja, jotka rakennettiin työläisten asuntopulan helpottamiseksi. Kerrostalokortteleihin perustettiin tavallisesti kaikki tarvittavat palvelut, kuten peruskoulu, terveyskeskus, apteekki ja kauppoja. Niissä on noin 16&nbsp;000 asuntoa ja niissä asuu puolet Újpestin asukkaista, enimmäkseen ala- ja keskiluokkaa. Újpestin arkkitehtonisia nähtävyyksiä ovat muun muassa kaupungintalo ja vesitorni. 

Újpestin asukkaiden kotiseutuhenki on vahva ja heitä pidetään jopa nurkkapatriootteina. Kaupunginosassa on tunnettu urheiluseura UTE (Újpesti Torna Egylet), jolla on oma jalkapallostadion, uimahalli ja jäähalli. UTE on perustettu vuonna 1865 ja jalkapallojoukkue Újpest FC vuonna 1899. Újpest FC on voittanut useita Unkarin liiga- ja cup-mestaruuksia.

## Lähteet
Sotilas Jane

**Sotilas Jane** () on vuonna 1997 ensi-iltansa saanut toimintaelokuva, jonka on ohjannut Ridley Scott. Elokuva kertoo Yhdysvaltojen laivaston tiedustelu-upseerista, joka hyväksytään ensimmäisenä naisena Navy SEALs -erikoiskoulutukseen. Elokuvan pääosaa näyttelee Demi Moore.

Yhdysvalloissa elokuva sai runsaan 48 miljoonan dollarin lipputulot ja oli kahtena viikonloppuna maan katsotuin elokuva. Moore sai roolisuorituksellaan kyseenalaisen kunnian olla Golden Raspberry -palkintogaalan valitsemana vuoden 1998 huonoin naisnäyttelijä.

## Juoni
Poliittisen painostuksen seurauksena vaativaan Navy SEALs -koulutukseen otetaan ensimmäinen nainen (Demi Moore). Hänen ei uskota selviytyvän erikoisjoukkojen koulutuksesta, jonka 60 prosenttia miehistäkin keskeyttää. Hänen on kestettävä fyysisesti rankka valmennus ja jatkuvaa ahdistelua ja häirintää tietäessään, että naisten tulevaisuus armeijassa riippuu hänen menestyksestään.

## Näyttelijöitä

## Lähteet

## Aiheesta muualla
*
Valkohorsma

**Valkohorsma** (*Epilobium lactiflorum*) on horsmien sukuun kuuluva pienikokoinen ruohokasvi, joka kasvaa vuoristoissa ja tunturialueilla.

## Ulkonäkö ja koko
Valkohorsma kasvaa 10–30 senttimetriä korkeaksi. Kasvin tyvellä on lyhyitä, turpeita, maansisäisiä silmuja. Varsi on haaraton, alaosastaan kalju ja yläosastaan viiruttaisesti kaarikarvainen. Vastakkain kasvavat lehdet ovat lyhytruotisia, kapeanpuikeita, suippotyvisiä, pyöreähkökärkisiä ja harvaan pienihampaisia. Väriltään ne ovat vaaleanvihreitä tai toisinaan punertavia. Kukkaperä ja sikiäin ovat nystykarvaisia ja kaarikarvattomia. Kukassa on neljä verho- ja terälehteä. Kukan teriö on valkoinen tai joskus hieman punertava. Se on leveydeltään 3–6 millimetriä. Emin luotti on nuijamainen. Suomessa valkohorsma kukkii heinä-elokuussa. Kasvin hedelmänä on 3–6 cm pitkä yläviisto, kalju kota. Haivenelliset siemenet ovat 1,1–1,5 mm pitkiä, kapean vastapuikeita, kapeakaulaisia, sileitä ja väriltään vaaleanruskeita. Valkohorsma on monivuotinen laji.

Valkohorsman tiedetään risteytyvän suohorsman (*E. palustre*) kanssa, joskin risteymä on erittäin harvinainen.

## Levinneisyys
Valkohorsma on pohjoisen pallonpuoliskon laji. Euroopassa sitä kasvaa ainoastaan Islannissa, Färsaarilla, muutamin paikoin Suomen ja Kuolan niemimaan tunturialueilla, Norjan ja Ruotsin vuoristoalueilla sekä Keski-Ruotsissa, jossa laji kasvaa myös alavammilla alueilla. Pohjois-Amerikassa valkohorsmaa tavataan Kalliovuorten alueella Alaskasta aina Kaliforniaan saakka sekä paikoitellen Kanadan itäosissa. Lajia kasvaa myös Grönlannin rannikoilla saaren keskivaiheille asti. Suomessa valkohorsma kuuluu alkuperäisiin lajeihin. Se on kuitenkin harvinainen, levinneisyydeltään pohjoinen kasvi, jota on tavattu vain Pallas-Ounastunturien alueella, Utsjoella ja Enontekiön pohjoisosassa.

## Elinympäristö
Valkohorsma vaatii kostean kasvuympäristön. Suomessa laji kasvaa tunturikoivikoiden ja -paljakoiden alaosien vyöryrinteillä, suurruohostoissa, lehdoissa, ojissa ja puronvarsilla. Norjassa valkohorsmaa on tavattu aina 1660 metrin korkeuteen asti.

## Lähteet
* 
* *Norsk Flora*. Lid, Johannes & Lid, Dagny Tande & Elven, Reidar (toim.). 7. painos. Det Norske Samlaget, Oslo, 2007 (2005). 

### Viitteet

## Aiheesta muualla
* Kasviatlas 2020: Valkohorsman (''Epilobium lactiflorum'') levinneisyys Suomessa.
* Luontoportti: Valkohorsma (''Epilobium lactiflorum'')